ແຮງງານລາວ ທີ່ໄປເຮັດວຽກຢູ່ເກົາຫຼີໃຕ້ ສ້າງບັນຫາ ສົ່ງຜົນກະທົບຕໍ່ແຮງງານຢູ່ໃນລາວ ທີ່ຢາກຈະໄປເຮັດວຽກເຊັ່ນກັນ
ຂະນະດຽວກັນທາງບໍລິສັດຈັດຫາງານຢູ່ລາວ ກັບບໍ່ໄດ້ໃຫ້ຂໍ້ມູນລະອຽດແກ່ຜູ້ທີ່ມາລົງທະບຽນສະໝັກໃໝ່ ແລະຍັງສືບຕໍ່ ຮັບສະໝັກງານຢູ່ ຈຶ່ງເຮັດໃຫ້ເກີດຄວາມເດືອດຮ້ອນ ແກ່ຜູ້ທີ່ໄດ້ເສຍເງິນສໍາລັບຄ່າໃຊ້ຈ່າຍຕ່າງໆໄປແລ້ວ ແຕ່ບໍ່ຮູ້ກໍານົດ ອັນແນ່ນອນວ່າ ມື້ໃດຈະໄດ້ເດີນທາງໄປ
ໄພເງິນເຟີ້ໃນລາວທີ່ສູງຂຶ້ນນັບມື້ ໄດ້ເຮັດໃຫ້ຊາວໜຸ່ມລາວ ທີ່ຂາດວຽກງເຮັດງານທໍາ ດີ້ນຮົນຫາທາງໄປອອກແຮງງານຢູ່ຕ່າງປະເທດ ລວມທັງເກົາຫລີໃຕ້ ແຕ່ວ່າ ການຮັບເອົາແຮງງານ ໄປເຮັດວຽກ ຢູ່ປະເທດດັ່ງກ່າວເມື່ອມໍ່ໆມານີ້ ໄດ້ຖືກໂຈະໄວ້ຫລັງຈາກພົບວ່າ ມີແຮງງານຈໍານວນນຶ່ງ ບໍ່ກັບ ຄືນປະເທດຕາມສັນຍາ ສະພາບການນີ້ສ້າງບັນຫາວຸ້ນວາຍໃຫ້ພວກທີ່ພະຍາ ຍາມໄປຕາມຫລັງແລະໄດ້ເອົາເງິນໄປເສຍຄ່າທໍານຽມຕ່າງໆໃຫ້ແກ່ບໍລິສັດຈັດຫາງານແລ້ວ ໄຊຈະເລີນສຸກມີລາຍງານເລື້ອງນີ້ຈາກນັກຂ່າວຂອງພວກເຮົາ ມາສະເໜີທ່ານ ໃນອັນດັບຕໍ່ໄປ ໄພເງິນເຟີ້ໃນລາວ ໄດ້ຖີບຕົວສູງຂຶ້ນຢ່າງວ່ອງໄວຈາກ 8 5 ໃນເດືອນມີນາຜ່ານມາ ຂຶ້ນເປັນ 25 6 ໃນເດືອນກໍລະກົດ, ອີງຕາມສູນສະຖິຕິແຫ່ງຊາດລາວ ນີ້ເປັນອັດຕາສູງທີ່ສຸດໃນຮອບ 18 ປີ ແລະ ສູງກວ່າອັດຕາເງິນເຟີ້ທີ່ທະນາຄານພັດທະນາເອເຊຍ ທີ່ຄາດຄະເນໄວ້ກ່ອນໜ້ານີ້ວ່າ ຈະຢູ່ໃນລະດັບ 5 8 ເປີເຊັນ ສໍາລັບປີ 2022 ວິກິດການທາງເສດຖະກິດທີ່ວ່ານີ້ ແມ່ນຖືກຜັກດັນດ້ວຍການຂາດແຄນນໍ້າມັນເຊື້ອໄຟ ແລະການຂາດດຸນບັນຊີເງິິນຕາຕ່າງປະເທດ ທີ່ສົ່ງຜົນໃຫ້ລາຄາສິນຄ້າສູງຂຶ້ນນັບມື້ ຂະນະທີ່ຄ່າແຮງງານຍັງຕໍ່າຢູ່ເໝືອນເດີມ ມັນໄດ້ຜັກດັນໃຫ້ແຮງງານລາວຫລາຍແສນຄົນພາກັນດີ້ນຮົນຊອກຫາທາງທີ່ໄປເຮັດວຽກຢູ່ຕ່າງປະເທດ ຊຶ່ງໃນນັ້ນກໍລວມມີເກົາຫລີໃຕ້ ແຕ່ວ່າການສົ່ງຜູ້ອອກແຮງງານໄປປະເທດທີ່ມີເສດຖະກິດໃຫຍ່ດັ່ງກ່າວ ກັບຖືກໂຈະໄວ້ເມື່ອລັດຖະບານເກົາຫລີໃຕ້ ຫ້າມການນໍາເຂົ້າແຮງງານຈາກລາວ ເປັນການຊົ່ວຄາວ ຫລັງຈາກ ພົບວ່າ ມີແຮງງານລາວຈໍານວນນຶ່ງ ໄດ້ໂຕນໜີ ແລະບໍ່ກັບຄືນບ້ານຕາມສັນຍາ ດັ່ງທີ່ພະນັກງານຂັ້ນສູງທ່ານນຶ່ງ ໃນອົງການກໍາມະບານລາວອະທິບາຍວ່າ: ຂະນະດຽວກັນທາງບໍລິສັດຈັດຫາງານຢູ່ລາວ ກັບບໍ່ໄດ້ໃຫ້ຂໍ້ມູນລະອຽດແກ່ຜູ້ທີ່ມາລົງທະບຽນສະໝັກໃໝ່ ແລະຍັງສືບຕໍ່ ຮັບສະໝັກງານຢູ່ ຈຶ່ງເຮັດໃຫ້ເກີດຄວາມເດືອດຮ້ອນ ແກ່ຜູ້ທີ່ໄດ້ເສຍເງິນສໍາລັບຄ່າໃຊ້ຈ່າຍຕ່າງໆໄປແລ້ວ ແຕ່ບໍ່ຮູ້ກໍານົດ ອັນແນ່ນອນວ່າ ມື້ໃດຈະໄດ້ເດີນທາງໄປ ດັ່ງທີ່ຊາຍໄວກາງຄົນຜູ້ນຶ່ງຈາກບ້ານດົງໂດກ, ເມືອງໄຊທານີ ນະຄອນຫລວງວຽງຈັນທີ່ລູກຂອງລາວ ໄດ້ປະກອບເອກະສານຄົບຖ້ວນແລ້ວ ແລະພ້ອມທີ່ຈະເອົາເງິນໄປຈ່າຍ ແຕ່ກັບປ່ຽນໃຈເມື່ອໄດ້ເຫັນເຫດການຖົກຖຽງກັນລະຫວ່າງຜູ້ຈ່າຍເງິນແລ້ວ ແຕ່ບໍ່ໄດ້ໄປ ກັບພະນັກງານຂອງບໍລິສັດຈັດຫາງານແຫ່ງນຶ່ງ ຊຶ່ງທ່ານບອກວ່າ: ສໍາລັບຜູ້ທີ່ຈະໄປອອກແຮງງານທີ່ເກົາຫລີໃຕ້ນັ້ນ ປົກກະຕິຕ້ອງໄດ້ຈ່າຍຄ່າເດີນ ທາງ ແລະທໍານຽມອື່ນໆທີ່ສູງ ໃຫ້ແກ່ບໍລິສັດຈັດຫາງານ ດັ້ງທີ່ທ່ານນາງອານຸສອນ ຄໍາສິງສະຫວັດ, ຫົວໜ້າກົມແຮງງານ, ກະຊວງແຮງງານແລະສະຫວັດດີການສັງຄົມຊີ້ແຈງວ່າ: “ສໍາລັບແຮງງານຈະໄປເກົາຫລີນັ້ນແມ່ນສອງແພ໊ກເກັດ ຄື: ໄລຍະສັ້ນ 5 ເດືອນ ແລະໄລຍະຍາວ 3-5 ປີ: ເກົາຫລີໃຕ້ ໃນທີ່ຜ່ານມາໄດ້ຈ້າງແຮງງານຕ່າງປະເທດ ພາຍໃຕ້ສັນຍາຜູກພັນໃນການບໍລິການຂອງລະບົບຈຸດ ໃນຂະແຫນງອຸດສາຫະກໍາ ແລະທຸລະກິດຂະໜາດນ້ອຍແລະກາງ ຫລື Service Commitment Agreement of the Point System in the Industries Sector and SME ພາຍໃຕ້ຂໍ້ຕົກລົງນີ້, ມີປະມານ 500 ຄົນໄດ້ຮັບຄັດເລືອກໃນແຕ່ລະປີ ຫຼັງຈາກຜ່ານການທົດສອບພາສາເກົາຫຼີ ທີ່ດໍາເດີນໂດຍອົງການພັດທະນາຊັບພະຍາກອນມະນຸດຂອງ ສ ເກົາຫຼີ ໃນປີກາຍນີ້, ມີຫຼາຍກວ່າ 400 ຄົນ ສະໝັກໄປເຮັດວຽກຢູ່ໃນເກົາຫຼີໃຕ້ ແລະໄດ້ເຂົ້າສອບເສັງດ້ານສີມື ແລະພາສາ, ໃນຂະນະທີ່ມີຫຼາຍກວ່າ 300 ຄົນໄດ້ລົງທະບຽນ ພາຍໃຕ້ໂຄງການດັ່ງກ່າວ ໃນປີນີ້, ອີງຕາມເຈົ້າຫນ້າທີ່ຈາກສູນບໍລິການການຈ້າງງານຂອງກະຊວງແຮງງານແລະສະຫວັດດີການສັງຄົມຂອງລາວ ປັດຈຸບັນມີແຮງງານລາວເຮັດວຽກຢູ່ເກົາຫລີໃຕ້ ປະມານ 3 ພັນຄົນ ຊຶ່ງເຮັດໃຫ້ ລາວຢູ່ໃນອັນດັບທີ 7 ໃນບັນດາປະເທດເອເຊຍຕາເວັນອອກ ທີ່ສົ່ງແຮງງານໄປ ປະເທດດັ່ງກ່າວ 3 ປະເທດທີ່ສົ່ງແຮງງານໄປເກົາຫລີໃຕ້ຫລາຍທີ່ສຸດກໍຄືຫວຽດ ນາມ ທີ່ມີ 55 ພັນກວ່າຄົນ, ຟີລິບປິນ 26 ພັນກວ່າຄົນ ແລະອິນໂດເນເຊຍ 24 ພັນກວ່າຄົນ ເມື່ອການສົ່ງແຮງງານລາວໄປເກົາຫລີໃຕ້ ຖືກໂຈະໄວ້ ມັນກໍຍິ່ງເຮັດໃຫ້ລາວ ບໍ່ສາມາດສົ່ງແຮງງານໄປໄດ້ຫລາຍ ເມື່ອທຽບກັບປະເທດອື່ນ